ኤጀንሲው የስድስት ድርጅቶችን ፍቃድ ሠረዘ
– የበጎ አድራጎት ድርጅቶችና ማህበራት ኤጀንሲ ፍቃድ ከወሰዱበት አላማ ውጪ ሲንቀሳቀሱ የተገኙ ስድስት ድርጅቶችን ፍቃድ ዘንድሮ መሰረዙን አስታወቀ።በኤጀንሲው የኮሙኒኬሽን ዳይሬክቶሬት ዳይሬክተር አቶ አሠፋ ተስፋዬ ለዋልታ እንደገለጹት የድርጅቶቹ ፍቃድ የተሰዘረው ከተቋቋሙለት ዓላማ እና ህጉ ከሚፈቅደው ውጪ ሲንቀሳቀሱ በመገኘታቸው ነው።አስራ አንድ ድርጅቶች ደግሞ በራሳቸው ምክንያት አለመቻላችውን በመግለጽ የተሰጣቸውን ፍቃድ እንደመለሱ ዳይሬክተሩ አክለው ተናግረዋል።ድርጅቶቹ የተሰጣቸውን ፍቃድ የመለሱት የሚያከናውኑት ፕሮጀክት በመጠናቀቁ ፤ በገንዘብ እጥረትና በአወቃቀር ችግር ምክንያት እንደሆነ ጠቅሰዋል።በአሁኑ ወቅት በአጠቃላይ 2933 ድርጅቶች ፍቃድ ወስደው እየተንቀሳቀሱ እንደሚገኙ አቶ አሠፋ ተናግረዋል። ከእነዚህም መካከል 390ው የውጭ በጎ አድራጎት ድርጅቶች እንደሆኑ መግለጻቸውንም ዋልታ ኢንፎርሜሽን ማዕከል ዘግቧል።